**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 13279/02.04.2025**

**Comunicat de presă**

Produci deșeuri și vrei să fie ridicate?

Încheie contract cu operatorul de servicii de salubrizare licențiat!

!!!Este OBLIGAȚIE LEGALĂ!!!

Iată ceea ce nu au știut (sau nu au dorit să știe?) unii locatari ai unui imobil de pe Str. Pârâului din cartierul Astra.

👮‍♂️ 👮‍♂️ Cu ocazia unor controale efectuate în vederea soluționării unei sesizări, polițiștii locali din cadrul Biroului Protecția Mediului și Activități Comerciale au constatat că, în cazul a jumătate dintre cele 10 apartamente din imobilul în cauză, proprietarii nu aveau încheiate contracte cu operatorul de prestări servicii de salubrizare arondat zonei. 👎 👎 👎

👮‍♂️ 👮‍♂️ În urma somațiilor transmise de polițiștii locali, aceștia au intrat în legalitate, conformându-se prevederilor HCL nr. 249/2024 privind aprobarea Regulamentului de organizare și funcționare a serviciului de salubrizare din Municipiul Brașov. 👍 👍 👍

📢 📢 📢Potrivit actului normativ precizat, neîncheierea contractelor pentru prestarea activităţilor serviciului de salubrizare constituie contravenție și se sancționează cu amendă cuprinsă între 800-1600 lei pentru persoane fizice și 1600-2500 lei pentru persoane juridice.